ลือ!! Central Retail เข้า IPO ไตรมาสแรกปีหน้า ระดมทุนกว่า 6 หมื่นล้านบาท - FINNOMENA
Bloomberg รายงาน Central Retail อาจจะเข้า IPO ในตลาดหลักทรัพย์แห่งประเทศไทยในช่วงไตรมาสแรกของปี 2020 คาดว่าบริษัทจะระดมทุนได้มากถึง 61,200 ล้านบาท
12 ก.ย. 2562

Bloomberg รายงาน Central Retail อาจจะเข้า IPO ในตลาดหลักทรัพย์แห่งประเทศไทยในช่วงไตรมาสแรกของปี 2020 คาดว่าบริษัทจะระดมทุนได้มากถึง 61,200 ล้านบาท
สำหรับเม็ดเงินที่ระดมทุนของ Central Retail คาดว่ามากที่สุดนับตั้งแต่ปี 2013 ที่กองทุนโครงสร้างพื้นฐาน BTS ได้เข้า IPO ในตลาดหลักทรัพย์ซึ่งระดมทุนไปได้ประมาณ 64,000 ล้านบาท
ขณะเดียวกันในปีนี้ยังมี IPO จาก Asset World ซึ่งเป็นบริษัทในเครือ TCC Assets ของเจ้าสัวเจริญที่คาดว่าจะระดมทุนประมาณ 46,000 ล้านบาท ซึ่งได้ราคาหุ้นสุดท้ายก่อนเข้าซื้อขายแล้ว
ก่อนหน้านี้ Central Retail ถูกคาดว่าจะเข้า IPO ในช่วงไตรมาส 4 ของปีนี้ แต่ได้เลื่อนออกมาหลังจากที่กลุ่มซึ่งเป็นผู้ถือหุ้นใหญ่ของห้างสรรพสินค้าโรบินสันได้ประกาศถอนหุ้นออกจากตลาดหลักทรัพย์ฯ
ทั้งนี้รายได้ของกลุ่ม Central Retail รายงานในเอกสารที่ส่งให้ตลาดหลักทรัพย์ฯ ปี 2561 ที่ผ่านมามีรายได้อยู่ที่ 206,078 ล้านบาท กำไรสุทธิ 9,536 ล้านบาท ขณะที่รายได้ในไตรมาส 1 ของปี 2562 อยู่ที่ 53,626 ล้านบาท กำไรสุทธิ 2,434 ล้านบาท โดยผู้ถือหุ้นใหญ่ของกลุ่ม Central Retail คือกลุ่มจิราธิวัฒน์
ที่มา : https://brandinside.asia/central-retail-ipo-first-quater-2020-raise-about-2-billion-usd/
แท็ก:
แชร์บทความ: